পুলিসের কাছে গিয়েও সমস্যার সমাধান হয়নি। অভিযোগ উল্টে হেনস্থাই করেছেন পাড়ুইয়ের ওসি। তাই আজ ফের একবার মুখ্যমন্ত্রীর দ্বারস্থ হলেন পাড়ুয়েই কৃষক মিঠুন গড়াই। অভিযুক্ত তোলাবাজদের বিরুদ্ধে লিখিত অভিযোগ জানিয়ে গেলেন মুখ্যমন্ত্রীর সচিবালয়ে।
 ব্যুরো: পুলিসের কাছে গিয়েও সমস্যার সমাধান হয়নি। অভিযোগ উল্টে হেনস্থাই করেছেন পাড়ুইয়ের ওসি। তাই আজ ফের একবার মুখ্যমন্ত্রীর দ্বারস্থ হলেন পাড়ুয়েই কৃষক মিঠুন গড়াই। অভিযুক্ত তোলাবাজদের বিরুদ্ধে লিখিত অভিযোগ জানিয়ে গেলেন মুখ্যমন্ত্রীর সচিবালয়ে। নিজের জমিতে নিজের কেনা ট্রাক্টর দিয়ে চাষ করবেন। এই দাবি নিয়েই বুধবার পাড়ুইয়ের বাতিকার থেকে নবান্নে হাজির হন কৃষক মিঠুন গড়াই। মিঠুনের অভিযোগ ছিল, "তাঁর জমিতে-তাঁরই কেনা ট্রাক্টর ব্যবহারের জন্য ৫০ হাজার টাকা তোলা দাবি করেছেন স্থানীয় তৃণমূল উপপ্রধান। অভিযোগ, ৩০ লক্ষ টাকা চেয়ে বাধা দেওয়া হয় তাঁর পুকুর সংস্কারেও"।  নবান্ন থেকে  স্থানীয় থানায় অভিযোগ দায়ের করার পরামর্শ দেওয়া হয় তাঁকে। মিটল না সমস্যা ফিরে গিয়ে থানার দ্বারস্থ হন তিনি। তবে সমস্যা মেটেনি। পাল্টা হেনস্থার অভিযোগ, পাড়ুই থানার ওসির বিরুদ্ধে পাল্টা হেনস্থার অভিযোগ এনেছেন মিঠুন। তবে দমার পাত্র নন মিঠুন। তাঁর ভরসা মমতা বন্দ্যোপাধ্যায়। আশা একদিন ফের নিজের জমিতে চাষ করতে পারবেন তিনি। সংস্কার করতে পারবেন পুকুর। সেই আশায় শুক্রবার মুখ্যমন্ত্রীর সচিবালয়ে লিখিত অভিযোগ দিয়েছেন তিনি।